

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**24. REDNA SEJA, 27.09.2018**

**8. Točka**

**POBUDA ZA PREKATEGORIZACIJO GOZDNE CESTE Fužine (093718)**

*Poročevalec: Gorazd Fric*

*Obrazložitev:*

Na pobudo občana gospoda Ivana Višnjar iz Brezna številka 11, 3205 Vitanje je bila preko odvetniške pisarne Lepoša & Naglič podana vloga za spremembo statusa ceste na Zavod za gozdove Slovenije. Običajni postopek prekategorizacije se začne s pobudo na podlagi Uredbe o merilih za kategorizacijo javnih cest (Uradni list RS, št. 49/1997) s strani lokalne skupnosti. Zavod za gozdove Slovenije, Območna enota Celje nam je posledično v začetku januarja 2018 predala pobudo o prekategorizaciji gozdne ceste v javno občinsko cesto.

Na podlagi pravnih določil podajamo osnove za odločitev o nadaljevanju postopka glede prekategorizacije gozdne ceste Fužine – Močenik (093718).

Za kategorizacijo javnih cest se uporablja Uredba o merilih za kategorizacijo javnih cest (Uradni list RS, št. 49/1997). Občina Vitanje lahko prekategorizira gozdno cesto, ki ima pretežno javni značaj v javno cesto v skladu z omenjeno uredbo. Po uredbi, ki vsebuje pet meril mora cesta doseči vsaj tri merila.

Za kategorizacijo je pomembno, da je cesta odmerjena v karakterističnih tehničnih elementih profila javne ceste. Gozdna cesta Fužine – Močenik je odmerjena, vendar pa to dejstvo ni eno od kriterijev.

Kriteriji so naslednji:

- prostor, ki ga cesta povezuje,

- pomen naselij, ki jih cesta povezuje,

- prometna funkcija ceste,

- struktura prometa,

- potek ceste glede na naselje.

Po teh kriterijih doseže cesta pogojno dva kriterija in sicer prostor, ki ga cesta povezuje in struktura prometa, ki je pa tudi vprašljiva (premajhno število vozil na dan).

Ne glede na kriterije pa mora biti cesta varna in da so upoštevani vsi elementi cestnega telesa na celotnem potezu ceste (varnostne ograje, širina ceste 3+2×0,5m, lovilne mreže proti padanju kamenja, prometna signalizacija, prostor za srečanje vozil na minimalno 500m), ki jih mora vsebovati kategorizirana javna cesta. Prav tako je potrebno pridobiti pozitivno soglasje s strani Direkcije Republike Slovenije za infrastrukturo.

**Predlagani sklep:**

**Občinski svet Občine Vitanje na svoji 24. seji, dne 27. 9. 2018, sprejme sklep, da se postopek za prekategorizacije** **gozdne ceste Fužine – Močenik (093718) nadaljuje ali ustavi.**

Mirko Polutnik

Župan občine Vitanje